અલબત પાલિકાની આ નોટીસોને ગેરકાયદેસર બાંધકામ કરનારા ઘોરીને પી જતાં ધમધમાટ બાંધકામ ચાલુ રાખ્યા છે. ગેરકાયદેસર બાંધકામ મુદે કાર્યવાહી કરવાની ચિમકી આપ્યા પછી પાલિકા તંત્ર પાણીમાં બેસી જઇ કોઇ કામગીરી ના કરાતાં ગેરકાયદેસર બાંધકામ ને આડકતરી રીતે છુટો દોર આપી દીધો છે. શહેરમાં જો શરતભંગ કરીને કરવામાં આવતાં બાંધકામ અટકાવવામાં પાલિકાતંત્ર સતાનો ઉપયોગ કેમ નથી કરતી તે મુદો પણ વહીવટતંત્ર ની છબી ખરાબ કરી રહી છે. દબાણો મોટી સમસ્યા ઉભી કરી શકે છે.